62020CO0508_INF
Определение на Съда (шести състав) от 26 април 2022 г. —Landespolizeidirektion Steiermark и др. (Монетни игрални автомати II)
(Дело C‑508/20) (
1
)
„Преюдициално запитване — Член 99 от Процедурния правилник на Съда — Свободно предоставяне на услуги — Член 56 ДФЕС — Хазартни игри — Предлагане на забранени лотарийни игри — Санкции — Пропорционалност — Глоби в минимален размер — Кумулиране — Липса на максимален размер — Заместващо наказание лишаване от свобода — Пропорционално участие в разноските за производството — Харта на основните права на Европейския съюз — Член 49, параграф 3“
1.
Свободно предоставяне на услуги — Ограничения — Хазартни игри — Национална правна уредба, с която се налагат санкции за нарушение на монопол върху хазартните игри — Преценка на законосъобразността на санкциите от националната юрисдикция — Преценка на съвместимостта на тези санкции със свободното предоставяне на услуги — Обхват
(член 56 ДФЕС)
(вж. т. 20—22 и 24—26; т. 1 от диспозитива)
2.
Свободно предоставяне на услуги — Ограничения — Хазартни игри — Предлагане на забранени лотарийни игри — Санкции — Глоби в минимален размер и заместващи наказания лишаване от свобода, които се налагат за всеки неразрешен игрален автомат — Кумулиране на глоби и наказания — Липса на максимален размер — Пропорционално участие в разноските за производството — Допустимост — Условия — Спазване на принципа на пропорционалност — Спазване на правото на достъп до съд
(член 56 ДФЕС; член 47 и член 49, параграф 3 от Хартата на основните права на Европейския съюз)
(вж. т. 30—38, 40—42 и 44—47; т. 2 от диспозитива)
Диспозитив
1)
Член 56 ДФЕС трябва да се тълкува в смисъл, че в производство за налагане на наказание за нарушение на монопол в областта на хазартните игри националният съд, от който е поискано да прецени законосъобразността на наложено за такова нарушение наказание, трябва специално да прецени съвместимостта с член 56 ДФЕС на предвидените в приложимата правна уредба наказания предвид конкретните правила за определянето им.
2)
Член 56 ДФЕС трябва да се тълкува в смисъл, че допуска национална правна уредба, която за предлагане с търговска цел на забранени лотарийни игри предвижда задължително:
–
налагане на минимална глоба за всеки неразрешен игрален автомат, без да определя горна граница на общия размер на наложените глоби, при условие че общият размер на наложените глоби не е непропорционален спрямо икономическото предимство, което е можело да донесат санкционираните нарушения,
–
налагане на заместващо наказание лишаване от свобода за всеки неразрешен игрален автомат без горна граница на общата продължителност на наложените наказания лишаване от свобода, при условие че срокът на действително наложеното заместващо наказание лишаване от свобода не е прекомерен с оглед на тежестта на установените нарушения, и
–
участие в разноските за производството в размер на 10 % от наложените глоби, при условие че това участие не е прекомерно с оглед на действителните разходи за производството и че не нарушава правото на достъп до съд, закрепено в член 47 от Хартата на основните права на Европейския съюз.
(
1
)	ОВ C 433, 14.12.2020 г.